**กรรณิการ์ วนะเกียรติกุล** หรือเป็นที่รู้จักกันในชื่อ **กรรณิการ์ ซาย** เป็นนักร้อง นักแสดง นางแบบชาวไทย ผลงานสร้างชื่อคือการออกอัลบั้มสังกัดแกรมมี่

ประวัติ
-------

**กรรณิการ์ วนะเกียรติกุล** ชื่อเล่น **ซาย, ทราย** หรือเป็นที่รู้จักกันในชื่อ **กรรณิการ์ ซาย** เกิดเมื่อวันที่ 8 กุมภาพันธ์ พ.ศ. 2525 จบการศึกษาระดับปริญญาตรี คณะศิลปกรรมศาสตร์ มหาวิทยาลัยศรีนครินทรวิโรฒ ประสานมิตร เอกการแสดงและกำกับการแสดง รุ่นเดียวกับ ชมพูนุช ปิยธรรมชัย, ชลธิชา นวมสุคนธ์

ด้านครอบครัว เป็นบุตรสาวคนแรกในจำนวนพี่น้อง 2 คน เธอมีน้องชายซึ่งเป็นนักร้องเช่นกันคือ พงศ์ธร วนะเกียรติกุล (ชื่อเล่น) เต้ อดีตสมาชิกวง ไนซ์ ทู มีท ยู

ซายน์เป็นศิลปินในสังกัด เมกเกอร์เฮด ในเครือแกรมมี่ ในนาม **กรรณิการ์ ซาย** ในช่วงปี พ.ศ. 2542 ได้ออกอัลบั้มกับค่ายแกรมมี่ ใช้ชื่อชุดว่า "Kan-Ni-Ka-Zine" เป็นที่รู้จักกันในเพลง "อย่าโกรธได้ไหม" (พระเอกเอ็มวีคือ สงกรานต์ เตชะณรงค์) และเพลง "อึ๋ย...ย...ย !" และยังมีโปรเจกต์พิเศษของค่ายแกรมมี่ชื่อว่า "คลับเลิฟ" โดยการนำศิลปินร่วมค่ายมาออกอัลบั้มด้วยกัน อาทิ ไบรโอนี่, ลิซ่า บับเบิ้ล เกิร์ล, เติ้ล ตะวัน, แมทธิว ดีน ฉันทวานิช และ นาวิน ต้าร์

ส่วนผลงานการแสดงซายน์เล่นละครเรื่อง "สาวใช้หัวใจชิคาโก้" ทางช่อง 5 และละครเรื่อง "ปิ๊ง" ทางช่อง 3 ด้านภาพยนตร์เคยแสดงภาพยนตร์วีซีดีเรื่อง หนีตาย...ไปกับเธอ ปัจจุบันเป็นดีเจ คลื่นเอฟเอ็ม 93.5 ทรู มิวสิค เรดิโอ (93.5 True Music)

ชีวิตส่วนตัว
------------

**กรรรณิการ์ ซาย** ได้เข้าพิธีมงคลสมรสกับเจ้าบ่าว นิกม์ เมธาเจริญวิทย์ เมื่อวันที่ 19 ธันวาคม พ.ศ. 2556 ณ โรงแรมแกรนด์ ไฮเอทเอราวัณ ท่ามกลางบรรยากาศสุดชื่นมื่นของสองครอบครัวและเพื่อนเจ้าสาวที่สนิทในวงการ อาทิ เจน ชมพูนุช, จอย ชลธิชา, เจี๊ยบ ชมพูนุช

ผลงาน
-----

### อัลบั้มปกติ

| รายละเอียดอัลบั้ม | รายชื่อเพลง |
| --- | --- |
| **Kan-Ni-Ka\*Zine (กัน-นิ-กา \* ซาย)*** **ปี:** พ.ศ. 2542
* **สังกัด:** เมกเกอร์เฮด
 | 1. อึ๋ย...ย...ย !
2. อย่าโกรธได้ไหม
3. ไม่เคยรักกัน
4. ไม่อยากเป็นน้อง
5. รู้ไหมใครรักเธอ
6. เฮ้อ...
7. พรุ่งนี้
8. ดูใจกันดีกว่า
9. เก็บไว้ทำไม
10. ฟ้า
 |

### อัลบั้มพิเศษ

| รายละเอียดอัลบั้ม | รายชื่อเพลง |
| --- | --- |
| **Club Love*** **ปี:** พ.ศ. 2543
* **สังกัด:** เมกเกอร์เฮด
 | 1. ClubLOVE
2. รูปเหงาๆ
3. เศร้า
4. ขอบาย
5. ไม่ใช่ฝัน
6. ปิดไม่มิด
7. เชอะ!!!
8. ก่อนหลับตา
9. FORGET
10. เฟรนด์ชิพ(FRIENDSHIP)
 |
| **อัลบั้มเพลงประกอบละคร น้ำพุ*** **ปี:** พ.ศ. 2544
* **สังกัด:** เมกเกอร์เฮด
 | 1. เสียคน (เสือ ธนพล)
2. รักเธอ (ไบรโอนี่)
3. พระจันทร์สีน้ำเงิน (ตะวัน จารุจินดา)
4. เต้นด้วยคน (บับเบิ้ล เกิร์ล , ซายน์)
5. ฝันที่สวยงาม มิ้นท์ อรรถวดี
6. จะไปทางไหน (ประดิษฐ์)
7. หา (ตะวัน จารุจินดา)
8. มามะ (แพร เอมเมอรี่)
9. ไม่หยุดรักเธอ (ตะวัน จารุจินดา)
10. ดึงดาว (แมทธิว ดีน)
 |

### ผลงานละคร

* ละคร "สาวใช้หัวใจชิคาโก้" ทางช่อง 5 รับบท หมูหยอง
* ละคร "ปิ๊ง" ทางช่อง 3

### ผลงานภาพยนตร์

* ภาพยนตร์เรื่อง "หนีตาย...ไปกับเธอ" (นำแสดงโดย: พงษ์พจน์ สินสุวรรณ์, พงษ์เพขร สินสุวรรณ์ , กรรณิการ์ วนะเกียรติกุล และอีกมากมาย)

### งานพิธีกร

* พิธีกรรายการ "Pet Lover by Jerhigh" ทาง UBC 7 ช่วงเวลา 19.30-20.00 น. ทุกวันอาทิตย์
* พิธีกรรายการ "เที่ยวมันส์...พันไมล์" บ่ายวันเสาร์

### ผลงานมิวสิควีดีโอ

* เพลง "สัญญาพิษ" ของ ไบรโอนี่
* เพลง "ไม่ให้เธอไป" ของ โปเตโต้
* เพลง "อย่างน้อย" ของ นาธาน โอร์มาน

อ้างอิง
-------

* "บี้" โต้กิ๊ก "กรรณิกา ซายน์" แต่รับเห็นหน้าแล้วกระชุ่มกระชวยอยากทำงาน เก็บถาวร 2011-08-08 ที่ เวย์แบ็กแมชชีน
* "บี้" ปฏิเสธไม่ได้กิ๊ก "กรรณิการ์ ซายน์"[*ลิงก์เสีย*]